01.04.19 - 01.05.19 | Temptations By Nina
Дните летят и неусетно дойде Пролеттa!
Макар, че през последните два дни бих казала, че зимата не желае да си отиде и упорито се бори със слънчевите лъчи, но знам, че Пролетта ще надделее, а и отказвам да облека отново дебелите пуловери или зимните якетa. Освен, че не желая да се върна към зимния гардероб, още преди месец изцяло смених продуктите ми за грижа за кожата с по-леки формули и ефирни аромати.
Навярно, знаете колко е важно да сменяме козметичните си продукти през различните месеци, защото кожата ни има различни нужди през различните сезони. Докато през зимата се нуждаем от по-силно подхранване, то през Пролетта е хубаво да заложим на по-хидратиращи продукти, които да не отежняват кожата ни и същевременно да я подготвят за лятото.
Най-омразното ми нещо сутрин е алармата на телефона, минавала съм през всякакви мелодии, но дори любимите ми песни биват намразени със звънването на телефона в 07:15, но няма как трябва да ходя и на работа, а и не успях да се науча да ставам рано с усмивка на лицето. След като съм успяла да отворя очи, обикновено Шани скача на кревата и с мустаците или опашката си започва да ме гъделичка по носа, докато не се надигна. В този момент, хем искам да й се скарам, хем сърце не ми дава, като ме погледне с невинното си изражение.
Ставам от леглото и се запътвам към банята и посягам към Lavera Pampering Body Wash With Ogranic Wild Rose *. Ароматът е изключително освежаващ и макар да не съм почитателка на аромата на розата, някак си успява да пробуди сетивата ми и истински се наслаждавам на аромата. Текстурата е доста течна, но за сметка на това пяната, която образува гали кожата ми. След което се измъквам изпод душа и измивам лицето си с The Body Shop Aloe Calming Cream Cleaner. Почистващия крем е изключително нежен към кожата ми и отмива прахта и всички неприятни мръсотии от лицето ми образували се през нощта. Ароматът му е едва доловим и все още мога да се насладя на ароматът на дива роза реещ се във въздуха в банята. Излизайки от банята попивам нежно водата от кожата ми и нанасям Lavera Pampering Body Lotion With Ogranic Wild Rose*. Лосионът се разнася с повечко масажни движения, но дарява кожата с ефирен аромат и мекота. Много е подходящ за преходните месеци, защото консистенцията му не е нито много тежка, нито много лека, но все пак бих го препоръчала на дамите с нормална кожа.
Преди да се облека винаги слагам дезедорант, като през последните няколко месеца предпочитам течните рол-они. От около месец използвам рол-она на Lavera Sensitive 24h Deodorant With Organic Rice Milk*. Ароматът му е свеж, не лепне, изсъхва бързо и поне засега ме предпазва от изпотяване, но да не забравяме, че все още не са се появили летните жеги.
Серията на Lavera с дива роза, всъщност се оказа доста приятна и ефективна. Обогатена е с био масло от дива роза, маслиново масло, бадемово масло и масло от шеа.
Aloe| Lavera| Lavera дива роза| Lavera Wild rose| morning skin care| Skin care| Skincare| The Body Shop| The body shop aloe